b'\n_START_ARTICLE_\nIlmarinen (1863 h\xc3\xb6yrylaiva)\n_START_PARAGRAPH_\nIlmarinen oli rautarunkoinen h\xc3\xb6yrylaiva joka rakennettiin Tampereella Tampereen Pellava- ja Rautateollisuus Oy:n konepajalla 1862\xe2\x80\x931863 ruotsalaisen insin\xc3\xb6\xc3\xb6ri Hermann Kauffmanin piirustusten pohjalta. Laiva oli ensimm\xc3\xa4inen H\xc3\xa4meen vesist\xc3\xb6iss\xc3\xa4 liikkunut potkurialus. _NEWLINE_Ilmarinen matkasi hein\xc3\xa4kuussa 1863 Tampereelta H\xc3\xa4meenlinnaan ja onnistui suurien vaikeuksien j\xc3\xa4lkeen nousemaan yl\xc3\xb6s Lemp\xc3\xa4\xc3\xa4l\xc3\xa4n Kuokkalankoskea joka yhdisti Pyh\xc3\xa4j\xc3\xa4rven ja Vanajaveden vesist\xc3\xb6t. Saman kosken nousi yl\xc3\xb6s vuonna 1866 my\xc3\xb6s siipirataslaiva Vanaja mutta sen j\xc3\xa4lkeen kosken kautta ei kulkenut en\xc3\xa4\xc3\xa4 laivoja. H\xc3\xa4meenlinnan ja Tampereen v\xc3\xa4lill\xc3\xa4 matkustajat joutuivat siirtym\xc3\xa4\xc3\xa4n j\xc3\xa4lkaisin Lemp\xc3\xa4\xc3\xa4l\xc3\xa4n Havaslahdesta maakannaksen poikki Kirkkoj\xc3\xa4rven rantaan Pyh\xc3\xa4j\xc3\xa4rven puolelle siihen saakka kunnes kannaksen poikki valmistui 1874 Lemp\xc3\xa4\xc3\xa4l\xc3\xa4n kanava. _NEWLINE_Kuokkalankosken pohjoisrannalle Tampereentien sillan viereen pystytettiin vuonna 1963 h\xc3\xb6yrylaiva Ilmarisen Kuokkalankosken nousun 100-vuotismuistomerkki.'